**

**П О К А Н А**

**GDPR: Регламент 2016/679 поставя нови изисквания към всички фирми по повод събиране, обработка и съхранение на личните данни**

**БСК, София, 13 септември 2017, сряда, 13:30 – 17:30 ч.**

**Цели и обхват на семинара:**

Регламент 2016/679 предвижда нови правила относно защитата на физическите лица във връзка с обработването на лични данни и относно свободното движение на такива данни. Отменя Директива 95/46/EО и се прилага от 25 май 2018 г. Разширява се териториалният обхват и се увеличават санкциите – до 4% от оборота. В определени случаи компетентността по сигнали за нарушения се измества от КЗЛД към надзорните органи в други страни членки на ЕС. Касае всички компании, които за целите на дейността си събират, обработват или съхраняват лични данни – на служители, клиенти или трети лица. Изисква ранна систематична подготовка на организационно, вътрешно-нормативно и техническо ниво, както и обучение на отговорни служители.

**Някои ключови моменти:**

* Оттегляемо информирано съгласие – отделно за всяка цел на обработка
* Минималистичен подход към обработката на данни
* Осигуряване на достъп, пренос, право да искат корекции и правото да бъдат забравени на носителите на данни
* Възможно задължение за назначаване на отделен служител по обработката на данни, който се ползва с допълнителна закрила от уволнение и отговаря директно пред висшето ръководство
* Докладване на нарушения – кратък срок, необходими мерки, адресати
* Добри практики

Семинарът ще се проведе от 13:30 – 17:30 ч., в сградата на БСК, ул. Алабин 16-20. Няма такса за участие. За повече информация: Милена Стоева, ierc3@bia-bg.com, тел.: 02 932 0934

С уважение,

Веселин Илиев

Главен директор

Международни икономически отношения

**Представяне на лекторите и менторите:**

**Адвокат Жулиета Мандажиева**, партньор в **Адвокатско дружество "Точева и Мандажиева"**, e-mail: mandazhieva@tmlawoffice.bg

[www.tmlawoffice.bg](http://www.tmlawoffice.bg)

|  |  |
| --- | --- |
| C:\Users\kaldamukov\Pictures\ж.JPG | **Адвокат Мандажиева има над 15 години опит в обслужването на корпоративни клиенти и предоставянето на индивидуални решения с цел преодоляване на комплексни предизвикателства в сферата на регулациите и иновациите.** Жулиета е ръководител на фокус групата "Защита на личните данни" в Адвокатско дружество "Точева и Мандажиева".Адвокат Мандажиева е експерт в представляването на клиенти – големи работодатели или компании, работещи с големи бази данни във връзка със тяхната защита и безпроблемно осъществяване на бизнеса им в съответствие с европейската и национална рамка и двустранните споразумения за защита на данни с трети страни. Адвокат Мандажиева често консултира международни компании във връзка с техните операции в България.Чест гост лектор е на индустриални конференции, включително по въпроси относно защитата на лични данни и нормативна рамка на дигиталната среда за компании от реалния и финансовия сектор.Адвокат Мандажиева владее свободно английски и има много добри умения по немски език. |

**Диана Караиванова**, правен сътрудник в **Адвокатско дружество "Точева и Мандажиева"**, e-mail: karaivanova@tmlawoffice.bg

|  |  |
| --- | --- |
| C:\Users\diana.TIM\AppData\Local\Microsoft\Windows\INetCache\Content.Word\IMG_0834n_Diana.jpg | **Диана Караиванова специализира в сферата на правото на информационните технологии и интелектуалната собственост и работи ежедневно с редица компании, предлагащи софтуерни продукти и иновативни бизнес решения.**Г-жа Караиванова е част от фокус групата "Защита на личните данни" в Адвокатско дружество "Точева и Мандажиева".Диана Караиванова е специалист в консултиране на цялостната правна рамка относно събиране, обработване, съхраняване, изтриване и пренос на лични данни включително чрез онлайн социални платформи, платформи за търговия, организиране на игри онлайн и др.; Г-жа Караиванова има опит в изготвяне на общи условия за ползване, политики за поверителност, изготвяне на вътрешни корпоративни правила и инструкции, вкл. декларации и заповеди във връзка с обработването на лични данни на редица дружества, чиято дейност изисква ежедневното обработване на голям обем от лични данни.Г-жа Караиванова владее свободно английски език. |

**Програма**

**Сряда, 13 септември 2017, 13:30 – 17:30**

**13:30 – 13:45 Регистрация**

**13:45**

1. Дигиталната трансформация засяга всички ни. Кой ще бъде най-засегнат от промените и в какъв аспект

**14:30**

2. Как се съотнасят новите регулаторни реалности:

✓ Във времево отношение

✓ По отношение на сферите, които засягат

✓ По отношение на кръга лица, които ще бъдат засегнати

✓ Новата роля на обработващия лични данни и разпределението на отговорности с администратора

**15:15 – 15:30 Кафе пауза**

**15:30**

3. GDPR, обяснен през някои основни концепции:

✓ Принципи

▪ Законност (наличието на законен интерес за обработката), справедливост, прозрачност

▪ Минималистичният подход и забравянето

▪ Съгласието

▪ Преноса

▪ Точност - поправянето

▪ Достъпа

▪ Конфиденциалността – защитата по подразбиране и по дизайн

✓ Интензивна защита, повишено внимание

▪ Данни относно деца

▪ Биометрични, генетични данни

▪ Данни, свързани с престъпна дейност

▪ Данни, свързани с финансово състояние на лицата, за които се отнасят

▪ Профилирането

▪ Автоматичната обработка на данни

▪ Директният маркетинг

✓ План за действие

▪ Оценка на въздействието от защитата на данни – кога е задължително, защо е препоръчително

▪ Мерки

▪ Текущ контрол

▪ Обучение

✓ Внимание: другите регулации

▪ Коя надделява?

▪ Как да бъдем сигурни, че действията ни са законни?

✓ Компетентност

▪ Служител по защитата на данни – кога е необходим

▪ Компетентен орган – КЗЛД и думата на другите страни членки

▪ Работната група по чл.29/Европейският орган по защитата на данни

▪ Обработка от трети страни на данни на граждани на ЕС – представителите

✓ Превенцията

▪ Обучения и сертификации – на браншово, корпоративно и индивидуално ниво

▪ Вътрешни документи

▪ Сертификации

▪ IT инфраструктура, кодиране, псевдонимизация

▪ Добри (браншови) практики

▪ Ясни и изчерпателни вътрешни правила, трудови договори, длъжностни характеристики

✓ Как да реагираме при затруднения:

▪ Видове нарушения

▪ Отчетност и докладване – на кого, в какви срокове

▪ Средства за защита на засегнатите лица

▪ Как да ограничим щетите?

▪ Санкции

**17:00-17:30 – Въпроси и отговори**

|  |
| --- |
| Регистрационна формаGDPR: Регламент 2016/679 13 септември 2017, БСК, София, ул. Алабин 16-20 |
|

|  |  |  |  |  |
| --- | --- | --- | --- | --- |
| **ЕИК:** | **Фирма:** | **Пощенски код и населено място:** | **Адрес по регистрация:** | **МОЛ** |
|  |  |  |  |  |
| **Интернет страница:** | **E-mail:** | **Тел:** | **Име на участник:** | **Основна икономическа дейност:** |
|  |  |  |  |  |

 |
| **Какво очаквате от обучението?**  |

Регистрации се приемат до **11 септември, понеделник**, или до изчерпване на местата! **Местата за участие са ограничени!**

УЧАСТИЕТО Е БЕЗПЛАТНО, НО СЛЕД НАШЕ ПОТВЪРЖДЕНИЕ НА РЕГИСТРАЦИЯТА!

Регистрационната форма да се изпрати на Милена Стоева, e-mail: ierc3@bia-bg.com

Участие се допуска след изпращането на попълнена регистрационна форма. При невъзможност за участие на записал се участник, той може да бъде заменен с друг.